**INFORMACIJA APIE ASMENS DUOMENŲ TVARKYMĄ ADMINISTRUOJANT PRIEMONĘ „Suskystintų naftos dujų balionų daugiabučiuose pakeitimas kitais energijos šaltiniais“**

Lietuvos Respublikos aplinkos ministerijos Aplinkos projektų valdymo agentūra (toliau – Agentūra), kaip asmens duomenų valdytojas, asmens duomenis tvarko vadovaudamasi 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir kitais asmens duomenų apsaugą reglamentuojančiais teisės aktais.

**1. Duomenų valdytojas**

Duomenų valdytojas – Lietuvos Respublikos aplinkos ministerijos Aplinkos projektų valdymo agentūra, juridinio asmens kodas 288779560, adresas Labdarių g. 3, LT-01120 Vilnius, tel. 8 646 02 285, el. paštas: apva@apva.lt.

Duomenų apsaugos pareigūno kontaktiniai duomenys: tel. 8 602 83 577, el. paštas: dap@apva.lt, adresas Labdarių g. 3, LT-01120 Vilnius.

Informacija apie asmens duomenų tvarkymą Agentūroje skelbiama internetinėje svetainėje [www.apva.lt](http://www.apva.lt) skiltyje „Asmens duomenų apsauga“.

**2. Asmens duomenų tvarkymo tikslas**

Daugiabučių namų gyventojų (buitinių vartotojų) bei pareiškėjų (daugiabučio namo atstovų) arba jų įgaliotų asmenų asmens duomenys tvarkomi šiais tikslais:

- paraiškų ir mokėjimo prašymų registravimas, vertinimas bei atranka;

- negrąžinamųjų subsidijų išmokėjimas;

- projektų administravimas;

- informacijos apie priemonės „Suskystintų naftos dujų balionų daugiabučiuose pakeitimas kitais energijos šaltiniais“ (toliau – Priemonė) įgyvendinamą teikimas šios Priemonės įgyvendinimą koordinuojančiai Lietuvos Respublikos energetikos ministerijai;

- informacijos, reikalingos Priemonės įgyvendinimui, teikimas / gavimas iš skirstomųjų tinklų operatorių ir Valstybinės energetikos reguliavimo tarybos.

**3. Asmens duomenų tvarkymo teisinis pagrindas**

Agentūra asmens duomenis tvarko vadovaudamasi Priemonės finansavimo sąlygų aprašu, patvirtintu Lietuvos Respublikos energetikos ministro 2020 m. liepos 22 d. įsakymu Nr. 1-210 „Dėl Priemonės „Suskystintų naftos dujų balionų daugiabučiuose pakeitimas kitais energijos šaltiniais“ finansavimo sąlygų aprašo patvirtinimo“ (toliau – Aprašas). Asmens duomenų tvarkymo Agentūroje teisinis pagrindas – Reglamento 6 straipsnio 1 dalies c ir e punktai.

**4. Tvarkomi asmens duomenys**

Agentūra, administruodama Priemonę, tvarko šiuos asmens duomenis:

1. Daugiabučių namų gyventojų (buitinių vartotojų) arba jų įgaliotų asmenų asmens duomenys:
	1. kontaktiniai duomenys (adresas, telefono numeris, elektroninio pašto adresas);
	2. identifikaciniai duomenys (vardas, pavardė, asmens kodas, elektros energijos kliento kodas);
	3. banko sąskaitos numeris.
2. Pareiškėjų (daugiabučio namo atstovų) arba jų įgaliotų asmenų asmens duomenys:
	1. kontaktiniai duomenys (adresas, telefono numeris, elektroninio pašto adresas);
	2. identifikaciniai duomenys (vardas, pavardė, asmens kodas, elektros energijos kliento kodas);
	3. banko sąskaitos numeris.
3. Kitus asmens duomenis, kuriuos APVA pateikia pareiškėjai ar kurių tvarkymas yra numatytas teisės aktuose ar būtinas tinkamam pavestų funkcijų vykdymui.

Nurodytų asmens duomenų pateikimas yra būtinas siekiant skirti ir išmokėti subsidiją.

**5. Asmens duomenų šaltiniai**

Agentūros tvarkomi asmens duomenys gaunami iš šių šaltinių:

1. Apie daugiabučio namo gyventojus (buitinius vartotojus) teikdamas paraišką Agentūrai pateikia daugiabučio namo butų ar kitų patalpų savininkų įgaliotas asmuo, bendrija ar administratorius, veikiantys sudarytos ir viešajame registre įregistruotos jungtinės veiklos sutarties ar kitu Lietuvos Respublikos civiliniame kodekse numatytu atstovavimo pagrindu;
2. Pateikia Valstybinė energetikos reguliavimo taryba (internetinėje svetainėje paskelbdama patvirtintą daugiabučių namų adresų sąrašą, kaip numatyta Aprašo 61 punkte);
3. VĮ “Registrų centras” Nekilnojamojo turto kadastro ir registro duomenų bazės (duomenis apie daugiabučio namo gyventojų (buitinių vartotojų) Nekilnojamojo turto registre registruotą nekilnojamąjį turtą).

**6.** **Asmens duomenų gavėjai**

Agentūra asmens duomenis gali perduoti:

1. Skirtomųjų tinklų operatoriams, kaip numatyta Apraše;
2. Kompetentingoms valdžios, audito arba teisėsaugos įstaigoms laikantis teisės aktuose nustatytų reikalavimų;
3. Priemonės įgyvendinimą koordinuojančiai Lietuvos Respublikos energetikos ministerijai;
4. Agentūros pasitelktiems duomenų tvarkytojams (pvz., informacinių technologijų bendrovėms ir pan.).

Agentūra asmens duomenų neperduoda į trečiąsias valstybes ar tarptautines organizacijas, t. y. už Europos Sąjungos ribų, išskyrus atvejus, kai tai jį įpareigoja atlikti teisės aktai ar teismai.

**7. Asmens duomenų saugojimo laikotarpis**

Pateikti asmens duomenys, vadovaujantis Aprašo 65 punktu, saugomi 5 metus po projekto pabaigos.

**8. Duomenų subjektų teisės**

Duomenų subjektai turi šias teises:

- būti informuotu apie asmens duomenų tvarkymą Agentūroje;

- prašyti susipažinti su Agentūros tvarkomais asmens duomenimis Reglamento 15 straipsnio nustatyta tvarka;

- reikalauti ištaisyti netikslius / papildyti neišsamius su juo susijusius asmens duomenis Reglamento 16 straipsnio nustatyta tvarka;

- reikalauti ištrinti asmens duomenis Reglamento 17 straipsnio nustatyta tvarka;

- apriboti savo asmens duomenų tvarkymą Reglamento 18 straipsnio 1 dalyje nurodytais konkrečiais atvejais;

- nesutikti su asmens duomenų tvarkymu Reglamento 21 straipsnio nustatyta tvarka;

- teisę į asmens duomenų perkeliamumą Reglamento 20 straipsnio nustatyta tvarka;

- bet kuriuo metu atšaukti sutikimą dėl asmens duomenų tvarkymo, kai duomenų tvarkymas grindžiamas Reglamento 6 straipsnio 1 dalies a punktu;

- pateikti skundą priežiūros institucijai (Valstybinei duomenų apsaugos inspekcijai, juridinio asmens kodas 188607912, adresas L. Sapiegos g. 17, LT-10312 Vilnius, tel. 8 5 271 2804, el. paštas: ada@ada.lt), jei jo asmens duomenys yra tvarkomi pažeidžiant Reglamentą ar kitų teisės aktų nuostatas.

Prašymai dėl duomenų subjektų teisių įgyvendinimo Agentūroje pateikiami vadovaujantis 2019 m. balandžio 11 d. Agentūros direktoriaus įsakymu Nr. T1-61 patvirtintomis „Duomenų subjekto teisių įgyvendinimo Lietuvos Respublikos Aplinkos ministerijos Aplinkos projektų valdymo agentūroje taisyklėmis“, kurios skelbiamos Agentūros internetiniame puslapyje [www.apva.lt](http://www.apva.lt)

**9. Automatizuotų sprendimų priėmimas**

Automatizuotų sprendimai nebus priimami, taip pat nebus vykdomas profiliavimas.